ai4bharat/Pralekha huggingface dataset:
நிதி அமைச்சகம்
பேன் அட்டையுடன் ஆதார் இணைப்பதை கட்டாயமாக்குதல்
நிரந்தர கணக்கு எண் பேன் என்பது வரி செலுத்துதலில் முக்கிய அடையாளம் காட்டும் குறியீடு மேலும் அது ஒரு நபர் தொடர்பான அனைத்து நிதி பரிவர்த்தனைகளின் தொகுப்பு ஆகும். ஒரு நபருக்கு ஒரு பேன் என்பதே வழிகாட்டும் கொள்கையாகும். எனினும், ஒரு நபருக்கு ஒரு பேன் என்பதன் தனித்தன்மையை பாதுகாப்பது அவசியமாகும். இந்தத் தனித்தன்மை இரட்டிப்பை தவிர்க்கும் சோதனைகள் மூலம் சாத்தியப்படுகிறது. ஏற்கனவே உள்ள பேன் எண்களுடன் புதிய மனுதாரர்கள் அளிக்கும் தகவல்களை சரிபார்ப்பதன் மூலமும் இது சாத்தியமாகும். தற்போதைய பேன் முறையின்படி மக்கள் தொகை தகவல் மட்டுமே அளிக்கப்படுகிறது. சில சந்தர்ப்பங்களில் ஒரே நபருக்கு பல பேன்கள் ஒதுக்கப்பட்டுள்ளதும் அல்லது ஒரே பேன் பல நபர்களுக்கு ஒதுக்கப்பட்டிருப்பதும் கண்டுபிடிக்கப்பட்டது. ஆதார் எண்ணை பேன் தகவல் கட்டமைப்புடன் இணைப்பதன் மூலம் பேன் வழங்குவதில் உள்ள இரட்டிப்பு நடவடிக்கைகள் கட்டுப்படும். ஆதார் பயோ மெட்ரிக் அளவுகளை உள்ளடக்கியது என்பதால் இது சாத்தியமாகிறது. ஆதார் எண்ணை இணைப்பதன் மூலம் வருமான வரித்துறை இரட்டிப்பு பேன் அட்டைகளை கண்டுபிடித்து அகற்ற முடியும். இதேபோல ஆதார் எண் இணைப்பு மூலம் ஒரு பேன் எண் பலருக்கு வழங்கப்பட்டிருக்கும் பிரச்சினைக்கும் தீர்வு ஏற்படும்.
27.07.2017 நிலவரப்படி, 11,44,211 பேன் அட்டைகள் அடையாளம் காணப்பட்டு அவற்றில் பல பேன்கள் ஒருநபருக்கு அளிக்கப்பட்டிருந்தால் அவை நீக்கப்பட்டுள்ளன. அதேபோல அன்றைய தேதியில் 1,566 பேன்கள் போலியானவை என்று கண்டுபிடிக்கப்பட்டுள்ளன. இந்த வகையில் பேன் அட்டை வழங்கும் நிறுவனங்கள் பேன் மனுக்களை நேரடியாக விசாரணை செய்து அதன் அறிக்கையை மதிப்பீட்டு அதிகாரிக்கு அனுப்பி வைக்கின்றன. இந்த அறிக்கை பெறப்பட்ட பின், மதிப்பீட்டு அதிகாரி தாமே விசாரணையை மேற்கொண்டு பேன் அட்டைகளை போலி என குறிப்பீடு செய்கிறார். ஒன்றுக்கு மேற்பட்ட பேன் ஒதுக்கீடுகள் பெறப்பட்டால், அவற்றை நீக்கிவிடும் அதிகாரம் மற்றும் செயல்முறை மென்பொருள் மதிப்பீட்டு அதிகாரியிடம் உள்ளது. மேலும் 2004 முதல் 2007 வரை இந்தத் துறையின் கீழ் போலி பேன்கள் குறித்து ஆய்வு நடவடிக்கை மேற்கொள்ளப்பட்டது. இந்த ஆய்வினைத் தொடர்ந்து இத்தகைய பேன்கள் நீக்கப்பட்டுவிட்டன.
இந்தத் தகவல்களை மத்திய நிதித்துறை இணை அமைச்சர் திரு சந்தோஷ்குமார் கங்குவார் மாநிலங்களவையில் இன்று கேள்வி ஒன்றுக்கு எழுத்துமூலம் அளித்த பதிலில் தெரிவித்துள்ளார்.
(Visitor Counter : 122
பிரதமர் அலுவலகம்
ஜம்மு காஷ்மீரில் நடைபெற்ற தீவிரவாதத் தாக்குதலில் உயிர்த்தியாகம் புரிந்த வீரர்களுக்கு பிரதமர் இறுதி அஞ்சலி செலுத்தினார்
காஷ்மீரில் நடைபெற்ற தீவிரவாதத் தாக்குதலில், உயிர்த்தியாகம் புரிந்த செய்த வீரர்கள் மேஜர் சதீஷ் தஹியா, பாராடுரூப்பர் தர்மேந்திரா குமார், கன்னர் அஹ்டோஷ் குமார் ஆகியோருக்கு பிரதமர் திரு நரேந்திர மோடி தனது இறுதி அஞ்சலியை செலுத்தினார்.
உத்தர பிரதேசம் பயணத்தில் இருந்து திரும்பிய பிரதமர், தில்லி விமான நிலையத்தில் உயிர்த்தியாகம் புரிந்த வீரர்களுக்கு தனது இறுதி அஞ்சலியை செலுத்தினார்.
நிதி அமைச்சகம்
மத்திய நிதிநிலை அறிக்கை 2022-23, பிப்ரவரி 1ம் தேதி, காகிதம் இல்லா முறையில் தாக்கல் : செயலியை அனைவரும் பதிவறக்கம் செய்யலாம்
மத்திய நிதிநிலை அறிக்கை 2022-23-ஐ, மத்திய நிதியமைச்சர் திருமதி நிர்மலா சீதாராமன் பிப்ரவரி 1ம் தேதி அன்று காகிதம் இல்லா முறையில் தாக்கல் செய்யவுள்ளார்.
நிதிநிலை அறிக்கையின் இறுதி கட்ட நடவடிக்கையை குறிக்கும் வகையில், இதன் தயாரிப்பில் ஈடுபட்ட நிதியமைச்சக ஊழியர்களுக்கு இனிப்புகள் வழங்கப்பட்டன. வழக்கமாக இந்தப் பணி அல்வா தயாரிப்புடன் நடைபெறும். இந்தாண்டு பெருந்தொற்று சூழலை கருத்தில் கொண்டு, சுகாதார பாதுகாப்பு நெறிமுறைகளை பின்பற்றுவதற்காக அல்வா தயாரிக்கும் விழாவுக்கு பதிலாக இனிப்புகள் வழங்கப்பட்டன.
நிதிநிலை அறிக்கை ரகசியத்தை பராமரிக்க, நிதிநிலை அறிக்கை தயாரிப்பில் ஈடுபட்ட அதிகாரிகள், நிதி நிலை அறிக்கை வெளியாகும் வரை, பட்ஜெட் பிரஸ் அமைந்துள்ள நார்த் பிளாக் கட்டிடத்திலேயே தங்கியிருப்பர். நாடாளுமன்றத்தில் மத்திய நிதியமைச்சர் நிதிநிலை அறிக்கையை தாக்கல் செய்த பின்பே, இந்த அதிகாரிகள் தங்கள் குடும்பத்தினருடன் தொடர்பு கொள்வர்.
வரலாற்று சிறப்புமிக்க நடவடிக்கையாக, மத்திய நிதிநிலை அறிக்கை 2021-22, முதல் முறையாக காகிதம் இல்லா முறையில் தாக்கல் செய்யப்பட்டது. மத்திய நிதிநிலை அறிக்கை குறித்த செயலியும் நாடாளுமன்ற உறுப்பினர்கள் மற்றும் பொது மக்களுக்காக வெளியிடப்பட்டது. அதேபோல் 2022-23 மத்திய நிதிநிலை அறிக்கையும், நாடாளுமன்றத்தில் பிப்ரவரி 1ம் தேதி தாக்கல் செய்யப்பட்ட பின்பு கைப்பேசி செயலியில் கிடைக்கும்.
இந்த கைப்பேசி செயலியில், பட்ஜெட் உரை, ஆண்டு நிதிநிலை அறிக்கை, மானிய கோரிக்கைகள், நிதி மசோதா என 14 விதமான ஆவணங்களை அரசியல் சாசனத்தில் பரிந்துரைத்துள்ளபடி முழுமையாக பார்வையிடலாம். ஆங்கிலம், இந்தி ஆகிய இரு மொழிகளில் இந்த செயலி ஆன்ட்ராய்டு மற்றும் ஐஓஎஸ் தளத்தில் கிடைக்கும்.
இந்த செயலியை  என்ற இணையளத்தில் பதிவிறக்கம் செய்ய முடியும். பட்ஜெட் ஆவணங்களை, இந்த இணையளத்தில் பொதுமக்களும் பதிவிறக்கம் செய்து கொள்ளலாம்.
பிரதமர் அலுவலகம்
மொசாம்பிக் குடியரசு அதிபருடன் பிரதமர் சந்திப்பு
பிரதமர் திரு நரேந்திர மோடி, ஆகஸ்ட் 24, 2023 அன்று ஜோகன்னஸ்பர்க்கில் 15 வது பிரிக்ஸ் உச்சிமாநாட்டின் போது மொசாம்பிக் குடியரசு அதிபர் மேதகு திரு பிலிப்பைன்ஸ் ஜாசிண்டோ நியுசியை சந்தித்துப் பேசினார்.
நாடாளுமன்ற தொடர்புகள், பாதுகாப்பு, பயங்கரவாத எதிர்ப்பு, எரிசக்தி, சுரங்கம், சுகாதாரம், வர்த்தகம் மற்றும் முதலீடு, திறன் மேம்பாடு, கடல்சார் ஒத்துழைப்பு மற்றும் மக்களுக்கு இடையிலான உறவு உள்ளிட்ட துறைகளில் இருதரப்பு உறவுகளை மேம்படுத்துவதற்கான வழிகள் குறித்து இரு தலைவர்களும் ஆக்கபூர்வமான விவாதங்களை நடத்தினர்.
உலகளாவிய தெற்கு உச்சிமாநாட்டில் அதிபர் திரு நியுசி பங்கேற்றதை பிரதமர் பாராட்டினார்.
சந்திரயான் திட்டத்தின் வெற்றிக்காக அதிபர் திரு நியுசி, பிரதமருக்கு வாழ்த்து தெரிவித்ததோடு, ஜி20 அமைப்பில் ஆப்பிரிக்க ஒன்றியத்தை நிரந்தர உறுப்பினராக்குவதற்கான இந்தியாவின் முன்முயற்சியையும் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 196.14 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 196.14 கோடிக்கும் அதிகமான  டோஸ்கள் செலுத்தப்பட்டுள்ளன. 2,53,09,999 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.57 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.17 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.62 சதவீதமாக உள்ளது. கடந்த 24 மணி நேரத்தில் 8,518 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,99,363.
இந்தியாவில் கடந்த 24 மணி நேரத்தில் 12,899 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,46,387 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.78 கோடி . வாராந்திரத் தொற்று 2.50 சதவீதமாக உள்ளது. தினசரித் தொற்று விகிதம் 2.89 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1835201
தொழிலாளர் மற்றும் வேலைவாய்ப்பு அமைச்சகம்
சர்வதேச அளவிலான சமூக பாதுகாப்பை உலகம் முழுவதும் கொண்டு செல்வது முக்கியம் : திரு. யாதவ்
மக்களை மையப்படுத்திய நடவடிக்கைகள் மூலம் உலக நாடுகள் சவால்களை எதிர்கொண்டு பிரச்சனைகளுக்குத் தீர்வு கண்டு வருவதாக மத்திய தொழிலாளர் நலன் மற்றும் வேலைவாய்ப்புத் துறை அமைச்சர் திரு.பூபேந்திர யாதவ் தெரிவித்துள்ளார். அமிர்தசரஸில் நடைபெற்ற எல்.20 தொடக்க கூட்டத்தில் மெய்நிகர் வாயிலாக பங்கேற்ற அவர், போட்டி நிறைந்த சூழலில் நமது தொழிலாளர்களை அறிவாற்றல் மற்றும் பன்முகத் திறமை பெற்றவர்களாக உருவாக்க அனைத்துத் தரப்பினரும் ஒருங்கிணைந்து செயல்பட வேண்டியது அவசியம் என்றார்.
சர்வதேச சமூக பாதுகாப்பை உலக நாடுகளுக்கு எடுத்துச் செல்வது மிக முக்கிய விஷயம் என்பதால் அதற்கு நம்முடைய கவனத்தை செலுத்த வேண்டும் எனவும் கேட்டுக் கொண்டார். குறிப்பாக இந்த சமூக பாதுகாப்பின் கீழ் முறைசாரா துறையை கொண்டு வர வேண்டும் என்று வலியுறுத்திய அமைச்சர், சமூக காப்பீடு மற்றும் சமூக நிதியுதவி திட்டங்களை மத்திய அரசு செயல்படுத்தி வருவதையும் சுட்டிக்காட்டினார்.
தொழிலாளர் படையில் பெண்களின் பங்களிப்பை அதிகரிக்க வழிவகை செய்வது, ஆண், பெண் பாகுபாடு இல்லாத வளர்ந்த சமூகத்தை நோக்கி வழிநடத்திச் செல்லும் என்று அமைச்சர் தெரிவித்தார்.
ஒரே பூமி, ஒரே குடும்பம், ஒரே எதிர்காலம் என்பதை உள்ளடக்கிய வசுதைவ குடும்பகம் என்பதே ஜி20 நாடுகள் அமைப்பின் கருப்பொருள் என்பதை சுட்டிக்காட்டிய அமைச்சர், கடந்த சில ஆண்டுகளாக நடைபெற்று வரும் ஜி20 மற்றும் எல்20 கூட்டங்கள் வாயிலாக தொழிலாளர் சந்தை சவால்களை எதிர்கொள்வதற்கு ஏற்ற முனைப்பான கொள்கைகளை அரசு மேற்கொள்ள உதவி செய்திருப்பதையும் நினைவுகூர்ந்தார். டிஜிட்டல் தொழில்நுட்பம் மற்றும் தொழில்நுட்ப பரிமாற்றங்கள் உலகளவில் மாபெரும் மாற்றங்களை உருவாக்கியிருப்பதை நினைவுகூர்ந்த அமைச்சர், குறிப்பாக புதிய வேலைவாய்ப்புகள் அதிகரிப்பு, டிஜிட்டல்மயமாக்கல், டிஜிட்டல் பொருளாதாரம், திறன் மேம்பாடு ஆகியவற்றில் பல்வேறு பணிகளை மேற்கொள்ள அடித்தளம் அமைத்து கொடுத்ததாகவும் குறிப்பிட்டார்.
ஜி20 நாடுகளின் அனைத்து தொழிற்சங்கங்களும், தொழிலாளர்களுக்கான சமூகப் பாதுகாப்பை உருவாக்கும் முயற்சிக்கு பயனுள்ள நடவடிக்கைகளை மேற்கொள்ள வேண்டும் என வலியுறுத்திய அமைச்சர் திரு.பூபேந்திர யாதவ், ஜி20 நாடுகளுக்கு இந்தியாவின் தலைமைத்துவம், உலக நாடுகள் எதிர்கொள்ளும் பிரச்சனைகளுக்கு ஒருங்கிணைந்து தீர்வு காணக் கூடிய வாய்ப்பை அளிக்கும் என நம்புவதாகவும் தெரிவித்தார்.
ஊரக வளர்ச்சி அமைச்சகம்
தீன் தயாள் உபாத்யாயா கிராம கவுசல்யா திட்டத்தின் கீழ் ஊரக வளர்ச்சி அமைச்சகம் நாடு முழுவதும் வேலைவாய்ப்பு முகாம்களுக்கு ஏற்பாடு செய்தது
விடுதலையின் அமிர்தப்பெருவிழா இயக்கத்தின் ஒரு பகுதியாக, டிசம்பர் 17 முதல் 23 வரை ஏழு நாட்களுக்கு நாடு முழுவதும் நடத்தப்பட்ட வேலை வாய்ப்பு கண்காட்சிகளில் 30 பெரிய துறைகளைச் சேர்ந்த தொழில் நிறுவனங்கள் கலந்து கொண்டன.தீன் தயாள் உபாத்யாயா கிராம கவுசல்யா திட்டத்தின் கீழ், ஊரக வளர்ச்சி அமைச்சகத்தால், இந்த முகாம்கள் நடத்தப்பட்டன.
இந்த திட்டம் 27 மாநிலங்கள் மற்றும் 4 யூனியன் பிரதேசங்களில் செயல்படுத்தப்பட்டு வருகிறது. 1891 திட்டங்களுக்கான 2369 பயிற்சி மையங்கள் செயல்பட்டு வருகின்றன. இத்திட்டம் 2014 செப்டம்பர் 25 –ம் தேதி துவங்கப்பட்டதில் இருந்து ,இதுவரை 7.13 லட்சம் விண்ணப்பதாரர்கள் பயிற்சி பெற்றுள்ளனர்.
மேலும் விவரங்களுக்கு ஆங்கில செய்திக்குறிப்பை காணவும் : https://www.pib.gov.in/PressReleasePage.aspx?PRID=1785270
சுகாதாரம் மற்றும் குடும்ப நலத்துறை அமைச்சகம்
பல மாநிலங்களுக்கு அனுப்பப்பட்ட சர்வதேச கொவிட் நிவாரண உதவி பொருட்கள் விவரம்
பல நாடுகள் / அமைப்புகள் அனுப்பிவரும் கொரோனா நிவாரண மருத்துவ பொருட்களை, மத்திய அரசு கடந்த மாதம் 27ம் தேதி முதல் பெற்று வருகிறது. அவைகள் உடனுக்குடன், மாநிலங்கள் / யூனியன் பிரதேசங்களுக்கு அனுப்பப்பட்டு வருகின்றன.
கடந்த ஏப்ரல் 27ம் தேதி முதல், மே 22ம் தேதி வரை, மொத்தம் 16,630 ஆக்ஸிஜன் செறிவூட்டிகள், 15,961 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி ஆலைகள், 11,516 வென்டிலேட்டர்கள், 6.9 லட்சம் ரெம்டெசிவிர் குப்பிகள் சாலை மார்க்கமாகவும், வான்வழியாகவும் அனுப்பப்பட்டுள்ளன.
கடந்த மே 21 மற்றும் 22ம் தேதிகளில் ஸ்காட்லாந்து , ஜிலீட், யுஎஸ்ஐஎஸ்பிஎப், கோய்சா , புத்த சங்கம்  ஆகியவற்றிடமிருந்து 100 ஆக்ஸிஜன் செறிவூட்டிகள், 100 வென்டிலேட்டர்கள், 29,296 ரெம்டெசிவிர் குப்பிகள் பெறப்பட்டன. மேலும், நெகட்டிவ் பிரஷர் கேரியர்ஸ் மற்றும் வைரல் ட்யூப் மீடியா ஆகியவையும் பெறப்பட்டன.
இவற்றை, உடனடியாக மாநிலங்கள் மற்றும் யூனியன் பிரதேசங்களுக்கு அனுப்பும் பணிகள் தொடர்ச்சியாக நடைப்பெற்று வருகின்றன.
இந்தப் பணிகளை மத்திய சுகாதாரத்துறை அமைச்சகம் தொடர்ந்து கண்காணித்து வருகிறது. இதற்காக ஒரு பிரத்தியேக ஒருங்கிணைப்பு குழு மத்திய சுகாதாரத்துறை அமைச்சகத்தில் ஏற்படுத்தப்பட்டுள்ளது. இது கடந்த மாதம் 26ம் தேதி முதல் செயல்படுகிறது. இதற்கான நிலையான செயல்பாட்டு விதிமுறைகள் கடந்த 2ம் தேதி அமல்படுத்தப்பட்டன.
------
(Visitor Counter : 162
பிரதமர் அலுவலகம்
மத்தியப் பிரதேசம் குவாலியரில் ஏற்பட்ட சாலை விபத்தில் நேரிட்ட உயிரிழப்புக்கு பிரதமர் இரங்கல்
மத்தியப் பிரதேச மாநிலம் குவாலியரில் ஏற்பட்ட சாலை விபத்தில் நேரிட்ட உயிரிழப்புக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
“மத்தியப் பிரதேசம் குவாலியரில் ஏற்பட்ட சாலை விபத்தை அறிந்து மிகவும் துயருற்றேன். உயிரிழந்தவர்களின் குடும்பத்தாருக்கு எனது ஆழ்ந்த இரங்கல்கள். காயமடைந்தவர்கள் விரைவில் குணமடைய வாழ்த்துகிறேன்”, என்று பிரதமர் தமது சுட்டுரைச் செய்தியில் குறிப்பிட்டுள்ளார்.
ரசாயனம் மற்றும் உரங்கள் அமைச்சகம்
உரத் துறையின் பங்குதாரர்களோடு கவுடா உரையாடினார்.
பல்வேறு மாநிலங்களின் அரசு அதிகாரிகள், உரத்துறையின் அலுவலர்கள், முற்போக்கு விவசாயிகள் மற்றும் இதர பங்குதாரர்களோடு காணொளி மூலம் மத்திய ரசாயனம் மற்றும் உரத்துறை அமைச்சர் திரு. டி வி சதானந்த கவுடா உரையாடினார்.
உரத் துறையில் மேற்கொள்ளக் கூடிய சீர்த்திருத்த நடவடிக்கைகள் குறித்த முக்கிய பின்னூட்டம் கூட்டத்தின் போது அமைச்சருக்கு வழங்கப்பட்டது.
சீர்த்திருத்தங்கள் தொடர் நடவடிக்கை என்றும் நாட்டிலுள்ள விவசாயிகளுக்கு உரத்தை வாங்கக்கூடிய விலையில் வழங்கும் திறனை அதிகப்படுத்த அவை தேவை என்றும் திரு. கவுடா கூறினார். கூட்டத்தில் பங்குபெற்றோர் தங்களின் ஆலோசனைகளைத் தயக்கமின்றி கூற வேண்டும் என்றும், அப்படிச் செய்தால் தான் இறுதி முடிவுகள் எடுக்கும் போது அரசால் அவற்றை சேர்த்துக் கொள்ள முடியும் என்றும் அவர் கூறினார்.
உரத்துறை செயலாளர், கூடுதல் செயலாளர், கேரள மற்றும் ஒடிசா மாநில அரசுகளின் அதிகாரிகள் மற்றும் உர நிறுவனங்களின் பிரதிநிதிகள் கூட்டத்தில் பங்கேற்றனர்.
நிதி அமைச்சகம்
தேசிய தொழில் பழகுநர் பயிற்சி திட்டத்தை மாற்றியமைக்க ரூ.3000 கோடிக்கு மேல் ஒதுக்கீடு
தேசிய தொழில் பழகுநர் பயிற்சி திட்டத்தை, ரூ.3000 கோடிக்கு மேல் செலவு செய்து மாற்றியமைக்க மத்திய அரசு திட்டமிட்டுள்ளது.
இளைஞர்களுக்கு பணி பயிற்சி வாய்ப்புகளை அதிகரிப்பதற்காக, தொழில் பழகுநர் சட்டத்தை திருத்த மத்திய அரசு திட்டமிட்டுள்ளது. இதற்காக தற்போதுள்ள தேசிய தொழில் பழகுநர் பயிற்சி திட்டம், ரூ.3000 கோடிக்கு மேல் மாற்றியமைக்கப்படும் என நிதி நிலை அறிக்கையில் நிதியமைச்சர் தெரிவித்துள்ளார். பொறியியல் பட்டப்படிப்பு மற்றும் டிப்ளமோ படிப்பை முடித்தவர்கள் இத்திட்டத்தின் கீழ் தொழிற் பயிற்சி பெறுவர்.
இவர்களின் தொழில் திறமைகளை அதிகரித்து, மதிப்பீடு செய்து சான்றிதழ் வழங்க ஐக்கிய அரபு எமிரேட்ஸ் நாடுடன் இணைந்து செயல்படுவதற்கான நடவடிக்கை மேற்கொள்ளப்பட்டுள்ளதாக நிதியமைச்சர் திருமதி நிர்மலா சீதாராமன் தெரிவித்தார். இதே போன்ற கூட்டு பயிற்சி திட்டம் இந்தியா-ஜப்பான் இடையே மேற்கொள்ளப்படவுள்ளது. பல நாடுகளுடன் இது போன்ற திட்டங்கள் மேற்கொள்ளப்படவுள்தாக நிதியமைச்சர் தெரிவித்தார்.
தேயிலை தொழிலாளர்களின் நலத் திட்டத்துக்கு ரூ.1000 கோடி:
அசாம் மற்றும் மேற்கு வங்க தேயிலை தொழிலாளர்கள், குறிப்பாக பெண்கள் மற்றும் அவர்களின் குழந்தைகளின் நலத்திட்டங்களுக்கு ரூ.1000 கோடி வழங்கப்படும் என நிதியமைச்சர் திருமதி நிர்மலா சீதாராமன் தெரிவித்தார். இதற்காக சிறப்பு திட்டங்கள் வகுக்கப்படும்.
பழங்குடியினர் பகுதிகளில் பள்ளிகள்:
பழங்குடியினர் பகுதிகளில் 750 உண்டு, உறைவிட பள்ளிகள்  அமைக்க இலக்கு நிர்ணயிக்கப்பட்டுள்ளதாக நிதி நிலை அறிக்கையில் நிதியமைச்சர் திருமதி நிர்மலா சீதாராமன் தெரிவித்துள்ளார். ஒவ்வொரு பள்ளியும் ரூ.20 கோடி முதல் ரூ.38 கோடி செலவில் அமைக்கப்படவுள்ளன. மலைப் பகுதி மற்றும் சிக்கலான இடங்களில் ரூ.48 கோடி செலவில் அமைக்கப்படும். இத்திட்டம், பழங்குடியின மாணவர்களுக்கு வலுவான கல்வி கட்டமைப்பு வசதியை ஏற்படுத்தும்.
பட்டியலின மாணவர்களுக்கான கல்வி உதவித் தொகை திட்டம் மாற்றியமைப்பு:
பட்டியலின மாணவர்களின் நலனுக்காக, மேல் நிலைப் பள்ளிப் படிப்பை தொடரும் மாணவர்களுக்கான கல்வி உதவித் தொகை திட்டம் மாற்றியமைக்கப்படுகிறது. இதற்காக அடுத்த 6 ஆண்டுகளுக்கு ரூ.35,219 கோடி ஒதுக்கீடு செய்யப்படுகிறது. இத்திட்டம் 4 கோடி பட்டியலின மாணவர்களுக்கு பலன் அளிக்கும்.
குறு, சிறு மற்றும் நடுத்தர தொழில் துறைக்கு ரூ.15,700 கோடி:
குறு, சிறு மற்றும் நடுத்தர தொழில் துறை திட்டங்களுக்கான ஒதுக்கீடு இந்த ஆண்டில் ரூ.15,700 கோடியாக அதிகரிக்கப்பட்டுள்ளது. இது நடப்பாண்டு பட்ஜெட் மதிப்பீட்டை விட இரண்டு மடங்குக்கு மேல் அதிகம்.
(Visitor Counter : 271
பாதுகாப்பு அமைச்சகம்
விமானப்படை கபடி போட்டி
விமானப்படை விளையாட்டு கட்டுப்பாட்டு வாரியத்தின் கீழ் விமானப்படை கபடி போட்டியை 2021 செப்டம்பர் 27 முதல் அக்டோபர் 1 வரை பராமரிப்புப் பிரிவு தலைமையகத்தின் சார்பாக, கள செப்பனிடுதல் பணிமனை, பாலம், நடத்தியது.
கள செப்பனிடுதல் பணிமனை, பாலம், விமானப்படை தலைமை அதிகாரி ஏர் கமோடோர் எஸ் எஸ் ரேஹல் 2021 செப்டம்பர் 27 அன்று விமானப்படை கபடி போட்டியை தொடங்கி வைத்தார். விமானப்படையின் அனைத்து பிரிவுகளையும் சேர்ந்த 120 வீரர்கள் எட்டு அணிகளில் இதில் பங்கேற்றனர்.
2021 அக்டோபர் 1 அன்று நிறைவு நிகழ்ச்சி நடைபெற்றது. நிகழ்ச்சியின் முதன்மை விருந்தினராக கள செப்பனிடுதல் பணிமனை, பாலம், விமானப்படை தலைமை அதிகாரி ஏர் கமோடோர் எஸ் எஸ் ரேஹல் கலந்து கொண்டார். வெற்றி பெற்றவர்களை பாராட்டிய அவர், சர்வதேச விளையாட்டு போட்டிகளில் பங்கேற்று விமானப்படைக்கும், நாட்டுக்கும் பெருமை சேர்க்குமாறு அவர்களை கேட்டுக்கொண்டார்.
அர்ஜுனா விருது பெற்ற திரு ராம் மேஹர் சிங் மற்றும் திரு அனூப் சிங் மற்றும் துரோணாச்சார்யா விருது பெற்ற திரு பல்வான் சிங் ஆகியோரும் நிறைவு நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1760330
பாதுகாப்பு அமைச்சகம்
இந்திய இராணுவ அதிகாரி மேஜர் சுமன் கவானிக்கு ஐக்கிய நாடுகள் சபையின் விருது.
2019ல் தெற்கு சூடானில் ஐக்கிய நாடுகள் சபை மிஷனில்  பெண் அமைதிக் காப்பாளராகப் பணியாற்றிய இந்திய இராணுவ அதிகாரி மேஜர் சுமன் கவானிக்கு பெருமை மிகுந்த ”ஆண்டின் சிறந்த ஐக்கிய நாடுகள் சபை இராணுவப் பாலின சமத்துவ ஆதரிப்பாளர் விருது” 29 மே 2020ல் அறிவிக்கப்பட்டு உள்ளது. சர்வதேச ஐக்கிய நாடுகள் சபை அமைதிக் காப்பாளர்கள் தினத்தன்று நியூயார்க்கில் உள்ள ஐ.நா.தலைமையகத்தில் ஏற்பாடு செய்யப்படும் ஆன்லைன் நிகழ்ச்சியில் ஐ.நா.தலைமைச் செயலாளர் திரு அன்டோனியோ குட்டெர்ரஸ் அவர்களிடம் இருந்து மேஜர் சுமன் கவானி இந்த விருதைப் பெறுவார். மேஜர் சுமன் கவானி, பிரேசில் கப்பல் படை அதிகாரி கர்லா மோன்டீரோ தெ காஸ்ட்ரோ அரௌஜோ என்பவருடன் சேர்ந்து இந்த விருதைப் பெறுவார்.
மேஜர் சுமன் நவம்பர் 2018 முதல் டிசம்பர் 2019 வரை தெற்கு சூடானில் ஐக்கிய நாடுகள் சபை மிஷனில் இராணுவ கூர்நோக்குநராகப் பணியாற்ற உள்ளார். அங்கு பணியாற்றிய போது, மிஷனில் உள்ள இராணுவ கூர்நோக்குபவர்கள் எதிர்கொள்ளும் பாலினச் சமத்துவப் பிரச்சினைகளுக்கு இவரே முதன்மைத் தொடர்பாளராகவும் இருந்துள்ளார். மிகக்கடினமான களச்சூழல்களின் கீழ் ஏற்படும் சிரமங்கள் பலவகைப்பட்டதாக இருந்தாலும் கூட இவர் பாலினச் சமத்துவத்தை கடைபிடிக்க வேண்டும் என்பதற்காக ஆண்கள், பெண்கள் கூட்டு இராணுவ அணிவகுப்பை ஊக்குவித்தார். மிஷனின் திட்டமிடலிலும் இராணுவ நடவடிக்கைகளிலும் பாலினச் சமத்துவப் பார்வையை ஒருங்கிணைப்பதற்காக தெற்கு சூடான் முழுவதும் மிஷன் குழுக்கள் உள்ள இடங்களுக்கு இவர் சென்று உள்ளார். நெய்ரோபியில் நடைபெற்ற போர் தொடர்பான பாலியல் வன்முறை  குறித்த சிறப்புப் பயிற்சி வகுப்பில் கலந்துகொள்ள இவர் தேர்ந்தெடுக்கப்பட்டார். குறிப்பாக போர் தொடர்பான பாலியல் வன்முறைகளில் இருந்து குடிமைச் சமூகத்தைப் பாதுகாக்க, பாலினச் சமத்துவப் பார்வையானது எவ்வாறு உதவும் என்று இவர் பல்வேறு ஐ.நா.சபை அமைப்புக் கூட்டங்களில் பங்கேற்று பேசியுள்ளார். தெற்கு சூடானில் ஐக்கிய நாடுகள் சபை மிஷனின் முன்னெடுப்புகளுக்கு ஆதரவாக இருந்ததோடு தெற்கு சூடான் அரசுப் படையினருக்கும் போர் தொடர்பான பாலியல் வன்முறை விஷயங்களில் பயிற்சி அளித்துள்ளார். மேலும் தெற்கு சூடானில் ஐக்கிய நாடுகள் சபை மிஷனில் நடைபெற்ற ஐ.நா.அமைதிக் காப்பாளர்கள் தின அணிவகுப்பில் ஐ.நா.போலீஸ், இராணுவம் மற்றும் குடிமைச் சமூகத்தினரின் பன்னிரெண்டு பிரிவினர்களை இவர் தலைமை ஏற்று வழி நடத்தினார்.
(Visitor Counter : 281
பிரதமர் அலுவலகம்
கிரீஸ் பிரதமருடன் பிரதமர் சந்திப்பு
கிரீஸ் பிரதமர் மேதகு கிரியாகோஸ் மிட்சோடாகிஸை ஏதென்ஸில் 25 ஆகஸ்ட் 2023 அன்று பிரதமர் திரு. நரேந்திர மோடி சந்தித்தார்.
இரு தலைவர்களும் நேர்முகமாகவும் பிரதிநிதிகள் நிலையிலும் ஆலோசனை நடத்தினர். கிரேக்கத்தில் ஏற்பட்ட காட்டுத் தீயில் ஏற்பட்ட உயிர்ச்சேதத்துக்கும், பொருட்சேதத்திற்கும் பிரதமர் இரங்கல் தெரிவித்தார்.
சந்திரயான் திட்டம் மனிதகுலத்திற்கு கிடைத்த வெற்றி என்று பிரதமர் மித்சோடாகிஸ் பிரதமருக்குப் பாராட்டு தெரிவித்தார்.
வர்த்தகம் மற்றும் முதலீடு, பாதுகாப்பு மற்றும் பந்தோபஸ்து, தொழில்நுட்பம், அடிப்படைக் கட்டமைப்பு, டிஜிட்டல் பரிவர்த்தனைகள், கப்பல் போக்குவரத்து, மருந்துத்துறை, விவசாயம், குடிபெயர்வு, சுற்றுலா, திறன் மேம்பாடு, கலாச்சாரம், கல்வி, மக்களுக்கு இடையிலான உறவுகள் உள்ளிட்ட இருதரப்புக் கூட்டாண்மையின் பல்வேறு பரிமாணங்கள் குறித்து விவாதிக்கப்பட்டது. ஐரோப்பிய ஒன்றியம், இந்தோ-பசிபிக் மற்றும் மத்திய தரைக்கடல் உள்ளிட்ட பிராந்திய மற்றும் பலதரப்பு பிரச்சினைகள் குறித்தும் அவர்கள் விவாதித்தனர். சர்வதேச சட்டம், இறையாண்மை மற்றும் பிராந்திய ஒருமைப்பாட்டை மதிக்க வேண்டும் என்று அவர்கள் அழைப்பு விடுத்தனர்.
தங்கள் உறவை “தொலைநோக்கு உத்திகள் வகுத்தல் கூட்டாண்மைக்கு” உயர்த்த இரு தரப்பினரும் ஒப்புக்கொண்டனர்.
சுற்றுச்சூழல் மற்றும் வனத்துறை அமைச்சகம்
தில்லியில் உள்ள 13 சுங்கச்சாவடிகளில், மின்காந்த அலைகள் அடையாள முறையை கடுமையாக செயல்படுத்துமாறு காற்றுத் தர ஆணையம் வலியுறுத்தல்
தில்லிக்கு வரும் வர்த்தக வாகனங்களில் இருந்து வெளியாகும் மாசைக் கட்டுப்படுத்துவதற்காக தில்லியில் உள்ள 13 சுங்கச்சாவடிகளில் மின்காந்த அலைகள் அடையாள முறை செயல்படுத்தப்பட்டது.
தில்லிக்கு வரும் 70 சதவீத வர்த்தக வாகனங்கள் இந்த 13 சுங்கச்சாவடிகளின் வழியாகத்தான் வருகின்றன.
2020 ஆகஸ்ட் 14-ஆம் தேதியிலிருந்து மின்காந்த அலைகள் அடையாள முறை இந்த 13 சுங்கச்சாவடிகளில் முழுமையாகச் செயல்படுத்தப்படுவதில்லை என்றும், மின்காந்த அலை அடையாள அட்டைகள் இல்லாத அல்லது அவற்றில் பணம் குறைவாக இருக்கும் வாகனங்களை அனுமதிப்பதாகவும் டெல்லி தேசிய தலைநகரப் பகுதி காற்றுத் தர ஆணையத்தின் கவனத்துக்கு வந்தது.
இதைத் தொடர்ந்து, தில்லியில் உள்ள 13 சுங்கச்சாவடிகளில் மின்காந்த அலைகள் அடையாள முறையைக் கடுமையாக செயல்படுத்துமாறு காற்றுத் தர ஆணையம் வலியுறுத்தியுள்ளது.
தில்லியில் அதிகரித்து வரும் மாசு அளவுகளைக் கருத்தில் கொண்டும் வர்த்தக வாகனங்கள் இவற்றிற்குப் பெரும் பங்காற்றுவதன் காரணமாகவும் இந்த நடவடிக்கை எடுக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684402
-----
(Visitor Counter : 162
வணிகம் மற்றும் தொழில்துறை அமைச்சகம்
ஆஸ்திரேலியாவுடனும் ஐக்கிய அரபு எமிரேட்டுடனும் கையெழுத்தாகியுள்ள வர்த்தக ஒப்பந்தங்கள் இந்திய ஜவுளித்துறைக்கு அளவற்ற வாய்ப்புகளை அளிக்கும்-திரு பியூஷ் கோயல்
ஆஸ்திரேலியாவுடனும் ஐக்கிய அரபு எமிரேட்டுடனும் கையெழுத்தாகியுள்ள புதிய பொருளாதார ஒத்துழைப்பு மற்றும் வர்த்தக ஒப்பந்தங்கள் ஜவுளி, கைத்தறி, காலணிகள் போன்ற , துறைகளுக்கு அளவற்ற வாய்ப்புகளை அளிக்கும் என்று மத்திய தொழில், வர்த்தக, நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார். ஆஸ்திரேலியா மற்றும் ஐக்கிய அரபு எமிரேட்டுக்கு ஏற்றுமதி செய்யப்படும் ஜவுளிக்கு இப்போது தீர்வை இல்லை என்று குறிப்பிட்ட அவர், விரைவில், ஐரோப்பா, கனடா, பிரி்ட்டன், வளைகுடா ஒத்துழைப்பு கவுன்சில்  நாடுகளும் இந்திய ஜவுளி ஏற்றுமதிக்கு தீர்வை இல்லை என்பதை வரவேற்கும் என்று நம்பிக்கை தெரிவித்தார்.
புதுதில்லியில் இன்று ‘இந்திய ஜவுளித் தொழில்துறை – பருத்தி மேம்பாடு மற்றும் ஆராய்ச்சி சங்க கூட்டமைப்பின்’ பொன்விழா நிகழ்ச்சியில் திரு கோயல், முக்கிய உரை நிகழ்த்தினார். இந்த விழாவில் குடியரசு துணைத்தலைவர் திரு எம் வெங்கய்யா நாயுடு தலைமை விருந்தினராகப் பங்கேற்றார்.
இந்திய ஜவுளித்தொழில், 2030-க்குள் 100 பில்லியன் அமெரிக்க டாலர் மதிப்பிற்கு ஏற்றுமதி என்பதை எட்டும் திறனைக் கொண்டுள்ளது என்றும் திரு கோயல் கூறினார். சுமார் 90 ஆயிரம் பருத்தி விவசாயிகளை நேரடியாக ஈடுபடுத்தும் சூழலை உருவாக்குவதை நோக்கிய பணிக்காக ‘இந்திய ஜவுளித் தொழில்துறை – பருத்தி மேம்பாடு மற்றும் ஆராய்ச்சி சங்க கூட்டமைப்பை அவர் பாராட்டினார். ஜவுளித்துறையில் தற்சார்பு இந்தியாவை எட்டுவதன் அவசியம் பற்றிப் பேசிய அமைச்சர், நமது ஜவுளிகள் தரம், நம்பகத்தன்மை, புதிய கண்டுபிடிப்பு, ஆகியவற்றின் அடையாளமாக இருக்க வேண்டும் என்று கூறினார்.
ஜவுளித்துறையில், நிலம் - நூலிழை – தொழிற்சாலை – ஆடை – வெளிநாடு என்ற மாண்புமிகு பிரதமரின் தொலைநோக்கை எட்டுவதற்கு தேசம் ஒருங்கிணைந்து பாடுபடவேண்டும் என்று அவர் அழைப்பு விடுத்தார்.
உலகளாவிய பருத்தித் தொழிற்சாலையில், இந்திய ஜவுளிகளின் பழைய ஆதிக்கத்தை மீண்டும் கொண்டுவர மத்திய அரசு ஜவுளித்துறைக்கும், ஆடைகள் வடிவமைப்புத்துறைக்கும் முழு உதவியை வழங்கும் என்று திரு கோயல் உறுதியளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1815956
பிரதமர் அலுவலகம்
தங்கப் பதக்கம் வென்ற இந்திய ஆடவர் துப்பாக்கி சுடுதல் அணிக்கு பிரதமர் வாழ்த்து
ஹாங்சோவில் நடைபெறும் ஆசிய விளையாட்டுப் போட்டிகளில் தங்கப் பதக்கம் வென்ற இந்திய ஆடவர் துப்பாக்கி சுடுதல் அணி, தொண்டைமான் பி.ஆர், கைனான் செனாய் மற்றும் ஜோராவர் சிங் சந்து ஆகியோருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமரின் எக்ஸ் பதிவு வருமாறு;
‘’டிராப்-50 ஷாட்ஸ் குழு போட்டியில் இந்தியாவை சரியான இடத்திற்கு அழைத்துச் சென்ற நமது துப்பாக்கி சுடுதல் வீரர்களான @tondaimanpr, @kynanchenai மற்றும் ஜோராவர் சிங் சந்து ஆகியோரின் அற்புதமான செயல்திறன் பாராட்டுக்குரியது! தங்கப்பதக்கம் வென்றதற்கு வாழ்த்துகள்" .